CELEX: 62008CN0129
Language: mt
Date: 2008-03-31 00:00:00
Title: Kawża C-129/08: Talba għal deċiżjoni preliminari magħmula mir-Rechtbank van eerste aanleg te Brugge (il-Belgju) fil- 31 ta' Marzu 2008 — C. Cloet u J. Cloet vs Westvlaamse Intercommunale voor Economische Expansie, Huisvestingsbeleid en Technische Bijstand CVBA (WVI)

7.6.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 142/17
            
         Talba għal deċiżjoni preliminari magħmula mir-Rechtbank van eerste aanleg te Brugge (il-Belgju) fil-31 ta' Marzu 2008 — C. Cloet u J. Cloet vs Westvlaamse Intercommunale voor Economische Expansie, Huisvestingsbeleid en Technische Bijstand CVBA (WVI)
   (Kawża C-129/08)
   (2008/C 142/27)
   Lingwa tal-kawża: L-Olandiż
   Qorti tar-rinviju
   Rechtbank van eerste aanleg te Brugge
   Partijiet fil-kawża prinċipali
   
      Rikorrenti: C. Cloet u J. Cloet.
   
      Konvenuta: Westvlaamse Intercommunale voor Economische Expansie, Huisvestingsbeleid en Technische Bijstand CVBA (WVI).
   Domandi preliminari
   
               1)
            
            
               Il-vantaġġ finanzjarju li r-Reġjun/Komunità tal-Flanders ta lil NV. Metafox permezz ta' korp amministrattiv deċentralizzat, il-W.V.I., fil-forma ta' prezz preferenzjali għax-xiri ta' art industrijali ta' 18,274 m2, prezz li ntalab u li l-W.V.I. ta fl-ammont ta' EUR 294 394,14 u li fl-att ta' bejgħ jingħad li hu “pro fisco” meta mqabbel mal-prezz preferenzjali effettivament imħallas ta' EUR 91 720,60, filwaqt li, abbażi tal-valur medju ta' l-artijiet industrijali li jinsabu f'din il-lokalità, il-prezz reali ta' art industrijali bħal din normalment ikun ta' EUR 1 007 926,40, għandu jiġi kkunsidrat bħala kompatibbli mas-suq komuni?
            
         
               2)
            
            
               Billi adotta tali miżura ta' esproprjazzjoni segwita minn bejgħ lil NV. Metafox (speċifikament bl-għoti ta' prezz preferenzjali ta' EUR 91 720,60 lil NV. Metafox), ir-Reġjun/Komunità tal-Flanders qed jagħti vantaġġ, b'mod indirett, lill-impriża favorizzata, NV. Metafox, meta jagħtiha, direttament, vantaġġ finanzjarju (jiġifieri d-differenza bejn il-prezz imħallas u l-prezz ta' bejgħ iddikjarat bħala “pro fisco” fl-att ta' bejgħ) billi din l-impriża ma kinitx tkun tista' takkwista din l-art taħt il-kundizzjonijiet normali tas-suq (EUR 1 007 926,40) jew bil-prezz ta' bejgħ iddikjarat “pro fisco” (EUR 294 394,14)?
               Għaldaqstant, din il-miżura tal-W.V.I. (speċifikament il-bejgħ ta' art industrijali bil-prezz preferenzjali effettivament imħallas) tista' tiġi kklassifikata bħala vantaġġ finanzjarju li hu inkompatibbli ma' l-Artikolu 87(1) KE?
            
         
               3)
            
            
               Miżura bħal din u l-vantaġġ finanzjarju mogtħi mir-Reġjun/Komunità tal-Flanders għandhom jiġu nnotifikati lill-Kummissjoni skond l-Artikolu 88(3) KE?